**Mucsfa Község Önkormányzata Képviselő-testületének .../2023. (V. 31.) önkormányzati rendelete**

**az Önkormányzat 2022. évi költségvetésének végrehajtásáról**

Mucsfa Község Önkormányzatának Képviselő-testületének az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés a) és f) pontjában meghatározott feladatkörében eljárva, az Önkormányzat 2022. évi költségvetésének végrehajtásáról következőket rendeli el:

**1. §**

(1) Mucsfa Község Önkormányzata képviselő-testülete (a továbbiakban: Képviselő–testület) az Önkormányzat összevont 2022.évi

- *a)* teljesített bevételi főösszegét 58 237 013 forint

- *b)* teljesített kiadási főösszegét 49 868 159 forint

összegben állapítja meg.

(2) Az önkormányzat teljesített bevételeit, kiadásait kiemelt előirányzati bontásban az 1. melléklet, rovatrend szerinti bontásban a 2. melléklet tartalmazza.

(3) Az Önkormányzat működési és felhalmozási mérlegét a Képviselő-testület a 3. melléklet szerint hagyja jóvá.

(4) Az Önkormányzat 2022. évi teljesített bevételeit és kiadásait kötelező, önként vállalt és államigazgatási feladatok szerinti bontásban a rendelet 4. melléklete tartalmazza.

(5) Az Önkormányzat teljesített beruházási, fejlesztési kiadásait a 5. melléklet tartalmazza.

(6) Az Önkormányzat 2022. évi Európai Uniós és egyéb forrásból finanszírozott támogatással megvalósuló programok, projektek bevételeit és kiadásait a 6. melléklet tartalmazza.

(7) Az önkormányzat által adott közvetett támogatásokat 7. melléklet tartalmazza.

(8) Az Önkormányzat által nyújtott hitelek és kölcsönök állományát a 8. melléklet tartalmazza.

(9) Az Önkormányzat saját bevételeinek részletezését az adósságot keletkeztető ügyletből származó tárgyévi fizetési kötelezettség megállapításához a 9. melléklet tartalmazza.

(10) Az Önkormányzat adósságot keletkeztető ügyleteiből eredő fizetési kötelezettségeit a 10 melléklet tartalmazza.

(11) Az Önkormányzat a 11. mellékletben foglaltak szerint hosszú távú elkötelezettségekkel nem rendelkezik.

(12) Az Önkormányzat költségvetési létszámát, a közfoglalkoztatottak létszám a 12. melléklet tartalmazza.

(13) Az önkormányzat 2022. évi összevont mérlegét a Képviselő-testület az alábbi mérlegfőösszeggel hagyja jóvá: 250 116 365 forint. A mérleget a rendelet 13. melléklete tartalmazza.

**2. §**

Az önkormányzat 2022. évi vagyonkimutatását a Képviselő-testület a 15. melléklet szerint hagyja jóvá.

**3. §**

Mucsfa Község Önkormányzata összevont 2022. évi gazdálkodás során keletkezett, hatályos jogszabályok szerint felülvizsgált maradványa 8 368 854 forintban kerül jóváhagyásra, melyből a kötelezettségvállalással terhelt maradvány 8 368 854 forint. A jóváhagyott maradvány alakulását a 14. melléklet tartalmazza.

**4. §**

A rendelet kihirdetéséről a jegyző gondoskodik.

**5. §**

Ez a rendelet a kihirdetését követő napon lép hatályba.